19 दिन 33 किसान : बड़वानी में कर्ज से परेशान किसान ने बैंक का नोटिस मिलने पर लगाई फांसी
Sunday, 22 April 2018, 11:45 AM
By Atal Sandesh, 1 July, 2017, 10:12
मध्यप्रदेश में किसानों की खुदकुशी के मामले थमने का नाम नहीं ले रहे है. राज्य के बड़वानी जिले में शुक्रवार को एक किसान ने फांसी लगाकर खुदकुशी कर ली. जिले में एक महीने के भीतर किसान की आत्महत्या का यह तीसरा मामला है. वहीं राज्य में किसान आंदोलन के बाद 33 किसान अपनी जान दे चुके हैं.
जानकारी के अनुसार, पलसुद थाना क्षेत्र के ग्राम मेणीमाता के किसान 40 वर्षीय दीना माहरिय ने फांसी लगाकर खुदकुशी कर ली. परिजनों ने बताया कि किसान ने अपनी पांच एकड़ जमीन को 90 हजार रुपए के एवज में गिरवी पर रखा था.
फसल आने पर कर्ज देने वाला आधी फसल की कमाई खुद रख लेता था. इस वजह से किसान आर्थिक संकट से जुझ रहा था. उसके लिए बैंक से लिया करीब सवा दो लाख रुपए का कर्ज पटा पाना भी मुश्किल हो रहा था. बैंक से कानूनी नोटिस आया तो परेशान किसान ने फांसी लगाकर मौत को गले लगा लिया.
राज्य में किसान आंदोलन खत्म होने के बाद 19 दिनों के भीतर 33 किसान आत्महत्या कर चुके हैं. मुख्यमंत्री शिवराज सिंह चौहान के गृह जिले सीहोर में भी किसानों की खुदकुशी के सात मामले सामने आए है.
अब जीवनसाथी की तलाश में है पाकिस्तान से लौटी गीता
आंबेडकर जयंती: महू पहुंचे राष्ट्रपति, बाबासाहेब की प्रतिमा पर किया माल्यार्पण